Bandić je službeni pokrovitelj referenduma Željke Markić

Na letku inicijative 'U ime obitelji' jasno je naznačeno da je Grad Zagreb pokrovitelj referendumske inicijative koja je danas počela prikupljati potpise diljem Hrvatske

<p><span style="background-color: rgb(255, 255, 255);"><b>Grad Zagreb na čelu s Milanom Bandićem</b> službeni je <b>pokrovitelj referendumske inicijative 'U ime obitelji'.</b> Na letku kojim se od danas pozivaju građani na davanje potpisa za referendum koji bi omogućilo biranje zastupnika imenom i prezimenom, stoji da se zahvaljuju na pokroviteljstvu Zagrebu. Grb grada je i na naslovnici letka.</span><br/></p><p>Niti iz 'U ime obitelji', niti sam Bandić nam nisu odgovorili što pokroviteljstvo uključuje. Na naše pitanje podržava li Zagreb novčano referendum i u kojem iznosu, stigao je <b>općeniti odgovor. </b></p><p>- Građanska inicijativa "U ime obitelji" svim je gradonačelnicima i gradonačelnicama u Hrvatskoj uputila poziv i molbu da pomognu svojim sugrađanima, volonterima “U ime obitelji” koji će od 21. rujna do 5. listopada omogućiti izjašnjavanje građana za raspisivanje referenduma. Inicijativa je predložila neke od načina kako gradonačelnici, ukoliko ih smatraju prikladnima, mogu pomoći. Zahvaljujemo svim gradovima i mjestima koji su se odazvali, među kojima je i Grad Zagreb - odgovor je U ime obitelji.</p><p> Iako će se potpisi prikupljati u 750 gradova i naselja, samo Grad Zagreb je naveden kao pokrovitelj. Uz njega se zahvaljuje samo portalu narod.hr koji je pokrenula upravo 'U ime obitelji' i Željka Markić.</p><h3>Grad plaća i režije za prostor 'U ime obitelji'</h3><p>Milan Bandić nam nije odgovorio na poziv i poruku da komentira pokroviteljstvo. Na internetskim stranicama grada su objavljene njegove odluke samo do 12. rujna i među njima nije ona o pokroviteljstvu. Moguće je da ju je donio kasnije.</p><p>Gradonačelnik je ove godine dao 240.000 kuna potpore 'U ime obitelji' da njihov portal prati događanja u Zagrebu. Za razliku od ostalih medija, oni nisu bili na natječaju. Lani je Bandić 'U ime obitelji' dao besplatno gradski prostor od 69 četvornih metara. Iako su trebali podmirivati režije, proljetos je Bandić izdvojio 10.000 kuna pomoći za plaćanje režija.</p><p>Željka Markić je to nedavno potvrdila i pozvala i ostale gradove da im pomognu u radu.</p>